Grøn Koncert lagde torsdag sin turnéplan ud for det kommende år, og her fremgår det, at Muskelsvindfonden og Tuborgs koncertsamarbejde udelukkende kommer til København, Kolding, Aarhus, Aalborg, Esbjerg, Odense og Næstved.

- Vores vigtigste opgave er at samle penge ind til Muskelsvindfonden, og det gør vi bedst, når vi har masser af glade gæster. Derfor har vi nu valgt at ændre i turnéplanen for 2017. Grøn Koncert har altid besøgt et bredt udvalg af danske byer, som har været forskellige fra år til år. I 2017 ændres turnéplanen således at Randers er taget af, og København får et ekstra besøg, siger projektleder for Grøn Koncert, Jens Isbak.

Det har endnu ikke været muligt at få en kommentar fra Grøn Koncert om den specifikke årsag til fravalget af Randers som spilleby.